CELEX: 62007CJ0486
Language: hu
Date: 2008-12-11
Title: A Bíróság (ötödik tanács) 2008. december 11-i ítélete. # Agenzia per le Erogazioni in Agricoltura (AGEA) kontra Consorzio Agrario di Ravenna Soc. Coop. arl. # Előzetes döntéshozatal iránti kérelem: Corte suprema di cassazione - Olaszország. # Közös piacszervezés - Gabonafélék - Kukorica - Az ár rögzítése - Alkalmazandó árcsökkentések. # C-486/07. sz. ügy

A Bíróság (ötödik tanács) 2008. december 11‑i ítélete – AGEA kontra Consorzio Agrario di Ravenna
      (C‑486/07. sz. ügy)
      „Közös piacszervezés – Gabonafélék – Kukorica – Az ár rögzítése – Alkalmazandó árcsökkentések”
      Mezőgazdaság – Közös piacszervezés – Gabonafélék – Az intervenciós hivatalok birtokában lévő gabonafélék értékesítése (A 2486/92 rendelettel módosított 689/92 bizottsági rendelet,
         4a. cikk és II. melléklet, valamint 2131/93 bizottsági rendelet, 13. cikk, (1) bekezdés) (vö. 32. pont és a rendelkező rész)
      
      Tárgy
      
         
               Előzetes döntéshozatal iránti kérelem – Corte suprema di cassazione (Olaszország) – A gabonafélék piacának közös szervezéséről
                  szóló 1992. június 30‑i 1766/92/EGK tanácsi rendelet (HL L 181., 21. o.; magyar nyelvű különkiadás 3. fejezet 12. kötet 324. o.)
                  4. és 5. cikkének, a gabonafélék intervenciós hivatalok által történő átvételére vonatkozó eljárások létrehozásáról szóló,
                  1992. március 19‑i 689/92/EGK bizottsági rendelet (HL L 74., 18. o.) 4a. cikkének, valamint az intervenciós hivatalok birtokában
                  lévő gabonafélék értékesítési eljárásának és feltételeinek megállapításáról szóló, 1993. július 28‑i 2131/93/EGK bizottsági
                  rendelet (HL L 191., 76. o.; magyar nyelvű különkiadás 3. fejezet 14. kötet 360. o.) 13. cikkének értelmezése – A szabványminőség
                  tekintetében előírtnál magasabb nedvességtartalom okán alkalmazható árcsökkentés – A kukorica értékesítésére való alkalmazhatóság.
               
            Rendelkező rész
      Az intervenciós hivatalok birtokában lévő gabonafélék értékesítési eljárásának és feltételeinek megállapításáról szóló, 1993.
         július 28‑i 2131/93/EGK bizottsági rendelet 13. cikke (1) bekezdésének és az 1992. augusztus 27‑i 2486/92/EK bizottsági rendelettel
         módosított, a gabonafélék intervenciós hivatalok által történő átvételére vonatkozó eljárások létrehozásáról szóló, 1992.
         március 19‑i 689/92/EGK bizottsági rendelet 4a. cikkének együttes rendelkezését úgy kell értelmezni, hogy a nemzeti intervenciós
         hivatalok birtokában lévő kukorica pályázati felhívás útján történő értékesítése esetén a 2486/92 rendelettel módosított 689/92
         rendelet II. mellékletének II. táblázatában a durumbúza vonatkozásában előírt, a nedvességtartalomtól függő árcsökkentéseket
         nem kell alkalmazni.